# KISKŐRÖS VÁROS POLGÁRMESTERE

### ELŐTERJESZTÉS

( a Képviselő-testület 2021. november 10-i rendkívüli ülésére)

## **TÁRGY: A 3139/2 HRSZ-ON NYILVÁNTARTOTT KISKŐRÖS, PETŐFI SÁNDOR ÚT 3. SZÁM ALATTI INGATLAN (ZSINAGÓGA) INGYENES HASZNÁLATBA ADÁSA**

Kiskőrös Város Önkormányzata forgalomképtelen törzsvagyonát képező Kiskőrös, 3139/2 hrsz-ú természetben Kiskőrös, Petőfi S. út 3. szám alatti, kivett Zsinagóga rendeltetésű ingatlan, az ingatlan műemléki jellegén túlmenően, közösségi célú térként szolgáltatja a városi és civil rendezvények helyszínét. Elhelyezkedését tekintve a Petőfi Sándor Általános Iskola közvetlen szomszédságában lévő épület. Az iskolában jelentős szerepet kap a német nemzetiségi hagyományok ápolása a nemzetiségi nyelv oktatása. Az iskola azonban jelenleg is helyhiánnyal küzd, folyamatban van az oktatási épület bővítése.

Az ingatlan üzemeltetési feladatait a Petőfi Sándor Városi Könyvtár látja el.

Kiskőrös Város Német Nemzetiségi Önkormányzata a nemzetiségek jogairól szóló 2011. évi CLXXIX. törvényben foglalt közösségi nemzetiségi jogokra figyelemmel - mely nevesíti a nemzetiségi nyelvoktatást - szeretné ingyenesen használatba venni a Zsinagóga épületét nemzetiségi nyelvoktatás céljára.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 16. pontja alapján helyi közügyek, valamint a helyben biztosítható közfeladatok körében ellátandó helyi önkormányzati feladat a nemzetiségi ügyek.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható.

A Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27.§ (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére a Képviselő-testület jogosult.

A fentiekre tekintettel javaslom, hogy a testület a határozat-tervezetben foglaltak szerint hozza meg döntését.

**Kiskőrös, 2021. november 08.**

 **Domonyi László s.k.,**

 **polgármester**

**HATÁROZAT-TERVEZET**

Kiskőrös Város Képviselő-testülete

1. egyetért azzal, hogy Kiskőrös Város Önkormányzata forgalomképtelen törzsvagyonát képező, Kiskőrös belterületi 3139/2 hrsz-on nyilvántartott, természetben Kiskőrös, Petőfi S. út 3. szám alatti, kivett Zsinagóga rendeltetésű ingatlant meghatározott időtartamra, 2021. november 10. napjától 2028. november 09. napjáig ingyenes használatba adja Kiskőrös Város Német Nemzetiségi Önkormányzata részére, a határozat-tervezet mellékletét képező haszonkölcsön szerződésben foglalt feltételekkel, a nemzetiségi nyelvoktatással összefüggő közfeladatai ellátására.
2. felhatalmazza az a polgármestert a határozat-tervezet mellékletét képező haszonkölcsön-szerződés megkötésére.

**Felelős:** polgármester

**Határidő:** értelemszerűen